
NOTĂ DE PREZENTARE
Necesitatea asigurării deopotrivă a educaţiei de bază pentru toţi cetăţenii – prin dezvoltarea echilibrată a tuturor competenţelor cheie şi prin formarea pentru învăţarea pe parcursul întregii vieţi – şi a iniţierii în trasee de formare specializate, a determinat noua structură a învăţământului obligatoriu. Pe baza rezultatelor studiilor efectuate, la nivelul Comisiei Europene au fost stabilite 8 domenii de competenţe-cheie, fiind precizate pentru fiecare domeniu cunoştinţele, deprinderile şi atitudinile care trebuie dobândite, respectiv formate, în procesul educaţional. 
Aceste domenii de competenţe-cheie răspund obiectivelor asumate pentru dezvoltarea sistemelor educaţionale şi de formare profesională în Europa şi, ca urmare, stau la baza stabilirii curriculumului pentru clasele a IX-a şi a X-a – ani finali pentru educaţia de bază.

Studiul chimiei în ciclul inferior  al liceului urmăreşte să contribuie la formarea şi dezvoltarea capacităţii elevilor de a reflecta asupra lumii oferind individului cunoştinţele necesare pentru a acţiona asupra acesteia, iar în funcţie de propriile nevoi şi dorinţe de a  rezolva probleme pe baza relaţionării cunoştinţelor din diferite domenii, precum şi la înzestrarea cu un set de competenţe, valori şi atitudini menite să contribuie la formarea unei culturi comune pentru toţi elevii şi determinând, pe de altă parte, trasee individuale de învăţare. 

Astfel, planurile cadru pentru clasele a IX-a şi a X-a de liceu (OMECT 5723) sunt structurate pe trei componente: trunchi comun (TC), curriculum diferenţiat (CD) şi curriculum la decizia şcolii (CDŞ).
Trunchiul comun reprezintă oferta educaţională constând din acelaşi număr de ore  pentru toate filierele, profilurile şi specializările din cadrul învăţământului liceal. Vizând competenţele-cheie, trunchiul comun  va fi  parcurs în mod obligatoriu de toţi elevii, indiferent de profilul de formare. 

Chimia este disciplină de trunchi comun şi contribuie, alături de celelalte discipline la: 

· finalizarea educaţiei de bază prin dezvoltarea competenţelor cheie urmărite în cadrul învăţământului obligatoriu – condiţie pentru asigurarea egalităţii de şanse pentru toţi elevii, oricare ar fi specificul liceului (filieră, profil); 

· formarea pentru învăţarea pe parcursul întregii vieţi.
Curriculumul diferenţiat reprezintă oferta educaţională stabilită la nivel central, constând dintr-un pachet de discipline cu alocările orare asociate acestora.

În cazul disciplinei Chimie, la clasa a X-a, această ofertă educaţională (1 oră) se adresează elevilor profilului real, specializările Matematică – Informatică şi Ştiinţele naturii şi asigură o bază comună pentru pregătirea de profil, răspunzând nevoii de a iniţia elevul în trasee de formare specializate, cu o bază suficient de diversificată pentru a se putea orienta în privinţa studiilor ulterioare sau pentru a se putea integra social şi profesional, în cazul finalizării studiilor. 
Orele de chimie din curriculum diferenţiat sunt ore pe care elevii din profilul sau specializarea respectivă, le efectuează în mod obligatoriu. 
Orice domeniu al cunoaşterii are propriul corp de concepte, conţinut factual, conţinut procedural şi alte aspecte, care, toate împreună, constituie cunoştinţele domeniului. În multe domenii, incluzând pe cel al chimiei, cunoaşterea este multifaţetată, necesitând eforturi susţinute şi o instruire focalizată pe dezvoltarea înţelegerii. Principiile care au stat la baza elaborării programei sunt următoarele:

· Învăţarea ştiinţelor este un proces activ;

· Toţi elevii indiferent de aspiraţii, motivaţii, interese trebuie să aibă oportunitatea alfabetizării ştiinţifice;

· Formarea educaţiei ştiinţifice, în detrimentul conţinuturilor ştiinţifice nerelevante în raport cu dezvoltarea mentală a elevilor sau aplicabilitatea practică a acestora. 
Ca urmare, s-a urmărit: esenţializarea conţinuturilor în scopul accentuării laturii formative; compatibilizarea cunoştinţelor cu vârsta elevului şi cu experienţa anterioară a acestuia; continuitatea şi coerenţa intradisciplinară; realizarea legăturilor interdisciplinare prin utilizarea de modele matematice în explicarea unor fenomene; prezentarea conţinuturilor într-o formă accesibilă în scopul stimulării motivaţiei pentru studiul chimiei şi, nu în ultimul rând, asigurarea unei continuităţi la nivelul experienţei didactice acumulate în predarea disciplinei.

Programa de chimie este structurată pe formarea de competenţe. Competenţele permit identificarea şi rezolvarea unor probleme specifice domeniului studiat, în contexte variate. Acest tip de proiectare curriculară îşi propune: focalizarea pe achiziţiile finale ale învăţării, accentuarea dimensiunii acţionale în formarea personalităţii elevului, corelarea cu aşteptările societăţii.

Programa de chimie pentru trunchi comun este structurată pe un acelaşi ansamblu de competenţe generale şi competenţe specifice adecvate pentru profilul real, uman, tehnologic şi vocaţional şi, aceleaşi ansamblu de conţinuturi. Programa de chimie pentru curriculum diferenţiat cuprinde noi conţinuturi care contribuie la aprofundarea competenţelor.

Programele au în vedere să nu îngrădească libertatea profesorului în proiectarea activităţilor didactice. În condiţiile realizării competenţelor generale şi specifice şi parcurgerii integrale a conţinutului obligatoriu, profesorul poate: 

· să schimbe ordinea parcurgerii elementelor de conţinut;

· să grupeze în unităţi de învăţare, în diverse moduri, elementele de conţinut cu respectarea logicii interne de dezvoltare a conceptelor;

· să aleagă sau să organizeze activităţi de învăţare adecvate condiţiilor concrete din clasă.

Programele au următoarele componente:

· competenţe generale;
· competenţe specifice corelate cu unităţi de conţinut;
· valori şi atitudini;
· sugestii metodologice.
COMPETENŢE GENERALE

	1. Explicarea unor fenomene, procese, procedee întâlnite în viaţa de zi cu zi

2. Investigarea comportării  unor substanţe sau sisteme chimice

3. Rezolvarea de probleme în scopul stabilirii unor corelaţii relevante, demonstrând raţionamente deductive şi inductive

4. Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor

5. Evaluarea consecinţelor proceselor şi acţiunii produselor chimice asupra propriei persoane şi asupra mediului




COMPETENŢE SPECIFICE ŞI CONŢINUTURI 

1. Explicarea unor fenomene, procese, procedee întâlnite în viaţa de zi cu zi.

	Competenţe specifice
	Conţinuturi

	
	Trunchi comun
	Curriculum diferenţiat

	1.1. Descrierea comportării  compuşilor organici studiaţi în funcţie de clasa de apartenenţă
	· Alcani: clorurarea metanului, izomerizarea  butanului, cracarea şi dehidrogenarea butanului, arderea;

· Alchene: adiţia H2, X2, HX, H2O, polimerizarea;

· Alchine : acetilenă - adiţia H2, X2, HX, H2O, arderea;

· Arene: benzen, toluen, naftalină – halogenare, nitrare;

· Alcooli: etanol - fermentaţia acetică , metanol – arderea, glicerină – obţinerea trinitratului de glicerină ;

· Acizi carboxilici: acidul acetic - reacţiile cu metale reactive, oxizi metalici, hidroxizi alcalini, carbonaţi, etanol.

· Săpunuri şi detergenţi - acţiune de spălare; 

· Compuşi organici cu acţiune biologică: grăsimi, proteine, zaharide – proprietăţi fizice;

· Medicamente–acţiune asupra organismului;

· Vitamine – rol fiziologic;

· Droguri – acţiune nocivă asupra organismului. 
	· *Chimizarea metanului:obţinerea aldehidei formice, acidului cianhidric, gazului de sinteză, gazului de apă şi a acetilenei;
· *Alchene: halogenarea alilică, oxidarea blândă şi energică;
· *Diene: adiţia bromului 1,4, polimerizare,copolimerizare;
· *Alchine: obţinerea acetilurilor de Na, Ag, Cu;
· *Arene: reacţii de substituţie la nucleu: sulfonare, alchilare, acilare.Orientarea substituţiei. Reacţii de halogenare şi oxidare la catena laterală. Reacţii de adiţie la benzen (hidrogen şi clor) şi naftalină (hidrogen);
· Reacţii de oxidare la nucleu;
· *Tăria acidului acetic;
· *Reacţia de saponificare.

	1.2. Diferenţierea compuşilor organici în funcţie de structura acestora
	· Elemente organogene;

· Legături chimice în compuşii organici;

· Tipuri de catene de atomi de carbon;

· Clasificarea compuşilor organici ;

· Izomeria de catenă la alcani (C4 – C5 );

· Izomeria de catenă şi de poziţie la alchene (C4 – C5 ), alchine (C4 – C5 ); 

· Formule de structură ale  alcanilor, alchenelor, alchinelor, arenelor, alcoolilor, acizilor carboxilici.

· Regula lui Markovnicov;

	· *Izomeria geometrică la alchene;

· *Halogenarea alilică ;
· *Diene: butadiena, izoprenul -  formule de structură ;
· *Orientarea substituţiei la nucleul aromatic ;
· *Acizi graşi – formule de structură ;
· *Săpunuri şi detergenţi – formule de structură. 


2. Investigarea comportării chimice a unor substanţe sau sisteme chimice.

	Competenţe specifice
	Conţinuturi

	
	Trunchi comun
	Curriculum diferenţiat

	2.1. Efectuarea de investigaţii pentru evidenţierea unor caracteristici, proprietăţi, relaţii
	· Obţinerea acetilenei din carbid;

· Adiţia bromului la acetilenă;

· Solubilitatea în apă a alcoolilor;

· Fermentaţia acetică;

· Reacţiile acidului acetic cu metale reactive, oxizi metalici, hidroxizi alcalini, carbonaţi, alcool etilic;

· Obţinerea săpunului;

· Denaturarea proteinelor;

· Identificarea amidonului.
	· *Tăria acidului acetic;
· *Oxidare blândă şi energică la alchene.

	2.2. Formularea de concluzii care să demonstreze relaţii de tip cauză-efect
	· Hidrocarburi – proprietăţi fizice şi chimice;

· Regula lui Markovnicov;
· Alcooli – proprietăţi fizice;

· Acidul acetic – proprietăţi chimice;

· Săpunuri şi detergenţi - acţiune de spălare;

· Vitamine – rol fiziologic şi avitaminoze.
	· *Halogenarea alillică;
· *Adiţia 1,4 la diene;
· *Obţinerea acetilurilor;
· *Orientarea substituţiei la nucleul aromatic;
· *Tăria acidului acetic;
· *Echilibrul reacţiei de esterificare;


3. Rezolvarea de probleme în scopul stabilirii unor corelaţii relevante, demonstrând raţionamente inductive şi deductive. 

	Competenţe specifice
	Conţinuturi

	
	Trunchi comun
	Curriculum diferenţiat

	3.1. Conceperea sau adaptarea unei strategii de rezolvare pentru a analiza o situaţie
	· Clasificarea compuşilor organici;

· Hidrocarburi – proprietăţi chimice;

· Acidul acetic – proprietăţi chimice.


	· *Halogenarea alilică;
· *Reacţii de substituţie la alchine: obţinerea acetilurilor;
· *Arene: reacţii de sulfonare, alchilare, acilare. Orientarea substituţiei. Reacţii de halogenare şi oxidare la catena laterală. Reacţii de adiţie la benzen şi naftalină. Reacţii de oxidare la nucleu.

	3.2. Formularea unor reguli, definiţii, generalizări care să fie utilizate în studiul claselor de compuşi
	· Clasificarea compuşilor organici ;

· Hidrocarburi: alcani (C1 – C5 ), alchene (C2 – C5 ), alchine (C2 – C5 ) – serie omoloagă, denumire, formule de structură, izomerie de catenă şi de poziţie;

· Reacţia de adiţie la alchene şi alchine ; regula lui Markovnicov;
· Alcooli: metanol, etanol, glicerol -  formule de  structură, denumire, proprietăţi fizice (stare de agregare, solubilitate în apă, punct de fierbere );

· Acidul acetic: reacţii cu metale reactive, oxizi metalici, hidroxizi alcalini, carbonaţi, etanol.
	· *Alchene : izomerie geometrică, halogenare alilică, oxidare blândă şi energică ;
· *Diene :  adiţia 1,4 ;
· *Orientarea substituţiei la nucleul aromatic.

	3.3 Furnizarea soluţiilor la probleme care necesită luarea în considerare a   mai multor factori diferiţi/concepte relaţionate
	· Formule brute, moleculare şi de structură plane;

· Calcule stoechiometrice;

· Putere calorică.
	· *Tăria acidului acetic;
· *Echilibrul reacţiei de esterificare.


4. Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor.

	Competenţe specifice
	Conţinuturi

	
	Trunchi comun
	Curriculum diferenţiat

	4.1. Procesarea informaţiei scrise, a datelor, conceptelor, pentru utilizarea lor în activităţile de tip proiect
	· Combustibili: metan, fracţiuni petroliere, cărbuni;

· Petrolul – sursă de materii prime organice.Chimizarea petrolului ;

·  Benzine. Cifra octanică;

· Importanţa practică şi acţiunea biologică a etanolului şi a acidului acetic;

· Cauciucul natural şi sintetic, mase plastice;

· Fibre naturale, artificiale şi sintetice;

· Coloranţi naturali şi sintetici ;

· Vopsele ;

· Arome, esenţe, parfumuri;

· Compuşi organici cu acţiune biologică: grăsimi, proteine, zaharide; 

· Medicamente;

· Droguri.
· Acţiunea asupra mediului a compuşilor organici studiaţi.
	· *Chimizarea metanului;                                    
· *Acizi graşi.

	4.2. Utilizarea în mod sistematic, a terminologiei specifice, într-o varietate de contexte de comunicare 
	· Elemente organogene;

· Formule moleculare şi de structură plane;

· Tipuri de catene de atomi de carbon;

· Clasificarea compuşilor organici ;

· Hidrocarburi;

· Combustibili;

· Petrolul;

· Alcooli;

· Acizi carboxilici ;

· Săpunuri şi detergenţi; 

· Cauciucul natural şi sintetic, mase plastice;

· Fibre naturale, artificiale şi sintetice;

· Coloranţi naturali şi sintetici ;

· Vopsele ;

· Arome, esenţe, parfumuri;

· Compuşi organici cu acţiune biologică;

· Medicamente;

· Droguri.
	· *Chimizarea metanului;
· *Alchene: halogenarea alilică, oxidarea blândă şi energică;
· *Diene: adiţia bromului 1,4, polimerizare,copolimerizare
· *Alchine: obţinerea acetilurilor de Na, Ag, Cu;
· *Arene: reacţii de substituţie la nucleu: sulfonare, alchilare, acilare. Orientarea substituţiei. Reacţii de halogenare şi oxidare la catena laterală. Reacţii de adiţie la benzen şi naftalină. Reacţii de oxidare la nucleu;
·  *Echilibrul reacţiei de esterificare;
· *Tăria acidului acetic;
· *Reacţia de saponificare. 


5. Evaluarea consecinţelor proceselor şi produselor chimice asupra propriei persoane şi asupra mediului.

	Competenţe specifice
	Conţinuturi

	
	Trunchi comun
	Curriculum diferenţiat

	5.1. Analizarea consecinţelor dezechilibrelor generate de procesele chimice poluante şi folosirea necorespunzătoare a produselor chimice
	· Acţiunea  compuşilor organici asupra mediului;

· Combustibili;

· Petrolul;

· Cauciucul natural şi sintetic, mase plastice; 
· Săpunuri şi detergenţi;

· Droguri.
	· *Chimizarea metanului.


	5.2. Justificarea importanţei compuşilor organici
	· Importanţa practică a metanului, etenei, acetilenei;

· Combustibili: metan, fracţiuni petroliere, cărbuni;

· Petrolul - sursă de materii prime organice. Benzine. Cifra octanică;
· Fermentaţia acetică;

· Importanţa practică şi biologică a etanolului şi a acidului acetic;

· Săpunuri şi detergenţi; 

· Cauciucul natural şi sintetic, mase plastice;

· Fibre naturale, artificiale şi sintetice;

· Coloranţi naturali şi sintetici ;

· Vopsele ;

· Arome, esenţe, parfumuri;

· Compuşi organici cu acţiune biologică;

· Medicamente;

· Vitamine.
	· *Chimizarea metanului;
· *Acizi graşi.


LISTĂ DE CONŢINUTURI
Introducere în studiul chimiei organice: obiectul chimiei organice, elemente organogene, tipuri de catene de atomi de carbon. Formule moleculare şi de structură plane.

 Clasificarea compuşilor organici: hidrocarburi şi compuşi cu funcţiuni.

 Combustibili: metanul, fracţiuni petroliere, cărbuni.

Petrolul – sursă de materii prime organice. Chimizarea petrolului – cracarea.

Alcani – serie omoloagă, denumire, structură, izomerie de catenă, proprietăţi fizice, proprietăţi chimice: clorurarea metanului, izomerizarea  butanului, cracarea şi dehidrogenarea butanului, arderea.*Chimizarea metanului : obţinerea aldehidei formice, acidului cianhidric, gazului de apă, gazului de sinteză şi a acetilenei.

Alchene - serie omoloagă, denumire, structură, izomerie de catenă şi de poziţie, proprietăţi fizice, proprietăţi chimice: adiţia H2, X2, HX, H2O, polimerizarea.*Izomerie geometrică.*Oxidare blândă şi energică, halogenarea alilică la alchene.

*Diene : butadiena, izoprenul – adiţia bromului 1,4, polimerizare, copolimerizare. 

Alchine - serie omoloagă, denumire, structură, izomerie de catenă şi de poziţie, proprietăţi fizice, proprietăţi chimice: adiţia H2, X2, HX, H2O la acetilenă, arderea.* Reacţii de substituţie – obţinerea acetilurilor de Na, Ag, Cu.

Arene: benzen, toluen, naftalină -  halogenare, nitrare,* sulfonare, *alchilare, * acilare.* Orientarea substituţiei.* Reacţii de halogenare şi oxidare la catena laterală. *Reacţii de adiţie de hidrogen şi clor la benzen şi de hidrogen la  naftalină.* Reacţii de oxidare la nucleu.
Alcooli: metanol, etanol, glicerină– formule de structură, denumire, proprietăţi fizice (stare de  agregare, solubilitate în apă, punct de fierbere). Fermentaţia acetică şi arderea metanolului. Obţinerea trinitratului de glicerină.

Acizi carboxilici: acid acetic – reacţii cu metale reactive, oxizi metalici, hidroxizi alcalini, carbonaţi, reacţia cu etanolul.*Echilibrul reacţiei de esterificare.* Tăria acidului acetic.

*Acizi graşi - formule de structură. 

Agenţi tensioactivi: săpunuri şi detergenţi – *formule de structură, *reacţia de saponificare, acţiunea de spălare.
Cauciucul natural şi sintetic, mase plastice – proprietăţi fizice, importanţă.

Fibre naturale, artificiale şi sintetice – materie primă, comparaţii, higroscopicitate, utilizări.

Coloranţi naturali şi sintetici – coloranţi pentru fibre şi coloranţi alimentari. Vopsele – compoziţie.

Arome, esenţe, parfumuri – utilizări.

Compuşi organici cu acţiune biologică: grăsimi, proteine, zaharide (glucoza, zaharoza, amidon, celuloza) – stare naturală, proprietăţi fizice, importanţă.

Medicamente: sulfamide, antibiotice, aspirina – acţiune asupra organismului.

Droguri - acţiune nocivă asupra organismului.

Vitamine – clasificare în funcţie de solubilitate, rol fiziologic, avitaminoze. 

                                       

VALORI ŞI ATITUDINI
           Predarea ştiinţelor a luat în considerare în special domeniul cognitiv, care accentuează înţelegerea, construirea deprinderilor de înalt nivel, dezvoltarea deprinderilor metacognitive, designul mediilor de învăţare bazate pe tematici sau interdisciplinaritate. Lipsa mijloacelor şi tehnicilor de evaluare ale domeniului afectiv, care să informeze asupra atingerii obiectivelor afective şi lipsa înţelegerii  faptului că, nu există o relaţie automată între cunoştinţe şi comportament, a condus la ignorarea domeniului afectiv.

Cum remarca Piaget, „la nici un nivel, în nici o stare, chiar şi la adulţi, nu putem găsi un comportament sau o stare care este pur cognitivă, fără elemente ale afectivului, şi nici o stare pur afectivă, fără un element cognitiv implicat”.

Problemele tehnologice, sociale, economice şi ştiinţifice nu se pot rezolva numai prin cunoştinţe cognitive.

Valorile şi atitudinile care contribuie la formarea competenţelor urmărite prin studiul chimiei, se regăsesc în asocierea de mai jos:

	Competenţa generală
	Valori şi atitudini

	Explicarea unor fenomene, procese, procedee întâlnite în viaţa de zi cu zi.
	· Respect pentru adevăr şi rigurozitate;

· Încredere în adevărurile ştiinţifice şi în aprecierea critică a limitelor acestora;

· Dispoziţia de  ameliorare a propriei performanţe.

	Investigarea comportării  unor substanţe sau sisteme chimice.
	· Iniţiativă personală;

· Interes şi curiozitate;

· Spirit critic şi autocritic;

· Dispoziţie de a considera ipotezele ca idei ce trebuie testate;

· Dispoziţie de a nu trage imediat concluzii;

· Dispoziţie de a avea o viziune neinfluenţată de convingerile personale.

	Rezolvarea de probleme în scopul stabilirii unor corelaţii relevante, demonstrând raţionamente deductive şi inductive.
	· Scepticism faţă de generalizări care nu sunt bazate pe observaţii verificabile/ repetabile;

· Dispoziţie de a-şi modifica punctele de vedere atunci când sunt prezentate fapte noi;

· Manifestare creativă.

	 Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor.
	· Deschidere şi dispoziţie de a asculta părerile celorlalţi;

· Toleranţă pentru opiniile celorlalţi;

· Dorinţă de informare şi afirmare;

· Interes şi respect pentru ceilalţi;

· Respect faţă de argumentaţia ştiinţifică;

· Interes pentru explorarea diferitelor modalităţi de comunicare, inclusiv pentru cele furnizate de TIC.

	 Evaluarea consecinţelor proceselor şi acţiunii produselor chimice asupra propriei persoane şi asupra mediului.
	· Aprecierea critică a raportului între beneficii şi efectele indezirabile ale aplicării tehnologiilor;

· Grija faţă de propria persoană, faţă de ceilalţi şi faţă de mediu.


                  SUGESTII  METODOLOGICE
        Schimbările sociale, economice şi tehnologice au transformat piaţa muncii. Această restructurare, deseori, necesită forţă de muncă înalt calificată care să posede deprinderi specializate. Sarcinile de rutină sunt acum desfăşurate prin intermediul tehnologiei informaţiei, ceea ce conduce la descreşterea atât a necesarului cât şi a efectivului forţei de muncă implicate în performarea acestora şi totodată la creşterea cerinţei pentru forţă de muncă cu deprinderi cognitive de înalt nivel.

Dacă epoca industrială se caracteriza prin:

· Standardizare, control centralizat, relaţii de adversitate, decizie autocrată, conformitate, comunicare unidirecţională, compartimentare, orientare către părţile componente,

epoca informaţiei se caracterizează prin:

· Individualizare, autonomie, relaţii de cooperare, decizie în cooperare, iniţiativă, diversitate, interrelaţionare, abordare holistică, orientare către procese.

Aceste trăsături induc ideea că, instruirea nu mai este nici pe de parte înţeleasă ca „o mărime care se potriveşte pentru toţi”, fiind imperios necesar ca aceasta să furnizeze oportunităţi pentru ca educabilii să manifeste iniţiativă şi responsabilitate pentru propria învăţare, în acelaşi timp, să ofere sprijin pentru ca procesele învăţării să fie mai efective şi eficiente.

Programele de chimie descriu oferta educaţională a disciplinei pentru un parcurs şcolar determinat. Aplicarea acestor programe are în vedere posibilitatea construirii unor parcursuri individuale de învăţare, printr-o ofertă adaptată specificului şcolii, interesului elevilor şi al comunităţii, precum şi promovarea unor strategii didactice active ce plasează elevul, în centrul procesului didactic.

Programa şcolară reprezintă elementul central al proiectării didactice. Proiectarea didactică presupune:

i. Lectura personalizată a programei;

ii. Planificarea calendaristică;

iii. Proiectarea secvenţială a unităţilor de învăţare şi implicit a lecţiilor.

Elaborarea documentelor de proiectare didactică necesită asocierea într-un mod personalizat al elementelor programei –competenţe specifice şi conţinuturi, cu resurse metodologice, temporale, materiale.

PLANIFICAREA CALENDARISTICĂ ca instrument de interpretare personalizată a programei, se racordează la individualitatea clasei. Pentru realizarea acesteia se recomandă parcurgerea următoarelor etape:

1. Studierea programei;

2. Împărţirea pe unităţi de învăţare;

3. Stabilirea succesiunii unităţilor de învăţare;

4. Alocarea timpului necesar pentru fiecare unitate de învăţare în concordanţă cu competenţele specifice vizate, conţinuturile alocate şi individualitatea fiecărei clase.

Structura planificării calendaristice
	Nr. U.Î.
	Unitatea  de învăţare - titlu
	Competenţe specifice vizate
	Conţinuturi
	Număr de ore alocate
	Săptămâna
	Observaţii

	
	
	
	
	
	
	

	
	
	
	
	
	
	


Proiectarea unei  unităţi de învăţare necesită aplicarea unei metodologii care constă într-o succesiune de etape înlănţuite logic, ce conduc la detalierea conţinuturilor de tip factual, noţional şi procedural  care contribuie la formarea şi/sau dezvoltarea competenţelor specifice.

Etapele proiectării, aceleaşi pentru orice unitate de învăţare, se regăsesc în următoarea rubricaţie:

	Conţinuturi detaliate ale unităţii de învăţare
	Competenţe specifice vizate
	Activităţi de învăţare
	Resurse
	Evaluare

	Ce ?
	De ce ?
	Cum ?
	Cu ce ?
	Cât ?

	
	
	
	
	


Activităţile de învăţare se construiesc pe baza corelării dintre competenţele specifice şi conţinuturile prevăzute de programă. Activităţile de învăţare presupun orientarea către un scop, redat prin tema activităţii, fiind transpuse într-o formă de comunicare inteligibilă elevilor – adecvată nivelului de dezvoltare al acestora.

Pentru a avea succes în societatea cunoaşterii, într-o economie a competiţiei crescute, toţi elevii trebuie să înveţe să comunice, să gândească să raţioneze eficient, să rezolve probleme complexe, să lucreze cu date multidimensionale şi reprezentări sofisticate, să formuleze judecăţi referitoare la acurateţea masei de informaţie, să colaboreze în diverse echipe şi să demonstreze o puternică automotivare.

Copiii nu urmează acelaşi drum pentru creştere intelectuală şi schimbare, ei nu sunt pregătiţi să înveţe în acelaşi mod, mai degrabă învaţă unele proceduri încet şi folosind rute multiple; dezvoltarea cunoştinţelor nu numai că este variabilă, dar se constituie în contexte şi situaţii particulare. Ca urmare, instruirea ar trebui să ţină cont de natura culturii clasei, de practicile pe care le promovează şi de variaţia individuală.

Ştiinţele, ca şi alte domenii, sunt deseori învăţate prin muncă în colaborare. Prin asemenea interacţiuni, indivizii construiesc comunităţi ale practicii, îşi testează propriile teorii şi construiesc pe învăţarea altora; interacţiunea socială furnizează oportunităţi de a percepe situaţia din perspective diferite. Modelarea competenţelor cognitive prin participare în grup şi interacţiune socială este un mecanism important pentru internalizarea cunoştinţelor şi deprinderilor.

Indiferent de tipul de achiziţie urmărit, fie o unitate foarte specifică a unei deprinderi sau a unei cunoştinţe, fie o schemă amplă de rezolvare a unei probleme complexe, dezvoltarea unei cunoaşteri profunde a unui domeniu necesită timp şi focalizare pe oportunităţile de exersare şi feedback. Ca urmare, furnizarea unui feedback informativ şi la timp va conduce la exersarea efectivă şi eficientă a unei deprinderi, aceasta  fiind una din sarcinile instruirii. 

Ţinând cont de aspectele menţionate este necesar ca educabililor să li se dea iniţiativa, să lucreze în grup pentru soluţionarea unor sarcini de viaţă, să li se permită alegerea dintr-o diversitate de metode, să utilizeze tehnologia avansată şi să aibă posibilitatea de a persevera până ce ating standardele corespunzătoare. Pe de altă parte, practica pedagogică trebuie să se îndrepte spre:

· focalizarea pe activităţi practice în care elevul să fie implicat fizic, mental şi social;

· furnizarea unei varietăţi de activităţi de învăţare;

· evitarea folosirii termenilor şi conceptelor introductive în afara unor referinţe concrete;

· implicarea frecventă a elevilor în gândirea operaţională.

În continuare sunt prezentate câteva sugestii de activităţi de învăţare care pot fi abordate în scopul formării şi dezvoltării competenţelor generale din programă:

1. Explicarea unor fenomene, procese, procedee întâlnite în viaţa de zi cu zi.
· Interpretarea informaţiilor furnizate de mijloace multimedia;

· Valorificarea informaţiilor care se pot obţine din configuraţia electronică/poziţia elementelor în tabelul periodic;

· Explicarea proprietăţilor unui compus pe baza structurii acestuia;

· Clasificarea unor compuşi după natura legăturii/grupării funcţionale;

2. Investigarea comportării unor substanţe sau sisteme chimice.
· Realizarea unor investigaţii care dovedesc relaţii structură – proprietăţi;

· Proiectarea unor investigaţii pe tema proprietăţilor unor compuşi;

· Reprezentarea datelor experimentale;

· Folosirea tehnologiilor informaţionale şi comunicaţionale;

· Interpretarea datelor experimentale;

· Interpretarea digramelor/tabelelor/schemelor grafice;

· Elaborarea unor referate care includ observaţii, concluzii pe baza activităţii experimentale;

· Folosirea surselor bibliografice suplimentare pentru validarea unor concluzii.

3. Rezolvarea de probleme în scopul stabilirii unor corelaţii relevante, demonstrând raţionamente inductive şi deductive.
· Identificarea surselor bibliografice necesare rezolvării unor probleme; 

· Stabilirea unor strategii de rezolvare a unei anumite situaţii prin analogie, inducţie sau deducţie;

·  Analiza informaţiilor pentru verificarea noncontradicţiei, suficienţei, redundanţei acestora şi pentru eliminarea informaţiilor neesenţiale;

· Utilizarea intuiţiei în rezolvarea de probleme;
· Aplicarea algoritmilor de rezolvare a problemelor de calcul.
 4. Comunicarea înţelegerii conceptelor în rezolvarea de probleme, în formularea explicaţiilor, în conducerea investigaţiilor şi în raportarea rezultatelor.
· Reprezentarea formulelor de structură ale compuşilor organici;

· Scrierea ecuaţiilor reacţiilor chimice;

· Modelarea legăturii covalente/interacţiunilor de natură fizică, în cazul compuşilor studiaţi;

· Utilizarea corectă şi sistematică a terminologiei adecvate. 

5. Evaluarea consecinţelor proceselor şi acţiunii produselor chimice asupra propriei persoane şi asupra mediului.
· Familiarizarea elevilor cu normele de protecţie; 
· Documentarea pe teme legate de aplicaţiile practice ale unor substanţe, procese;

· Elaborarea de proiecte;

· Folosirea internetului şi a altor mijloace de informare.

Evaluarea, în mod tradiţional, a fost folosită de profesor pentru a monitoriza învăţarea elevului şi a furniza o bază pentru asigurarea notelor. În timp, caracterul evaluării s-a schimbat, rolul acesteia crescând permanent. Deserveşte trei mari scopuri:

· să asiste învăţarea,
· să măsoare achiziţiile individuale,
· să evalueze programe.
Deşi evaluările folosite în diferite contexte şi în diferite scopuri apar ca fiind diferite, subscriu aceloraşi principii comune, unul dintre acestea este că evaluarea este întotdeauna un proces de gândire asupra dovezilor furnizate.
Indiferent de scop, orice evaluare trebuie să fie fundamentată pe trei elemente reunite în triunghiul evaluării: cogniţie – modelul reprezentării cunoştinţelor şi dezvoltării competenţelor în domeniul disciplinei, observaţie – sarcini sau situaţii care ne permit observarea performanţei elevului, şi interpretare – metodologia folosită pentru a trage concluzii referitoare la performanţa elevului, care în mod explicit trebuie corelate.

În procesul de design al evaluării rolul central îl deţine modelul cogniţiei şi învăţării, care trebuie să fie bazat pe modul în care elevii îşi reprezintă cunoştinţele şi competenţele domeniului.

În teoriile moderne ale învăţării şi cogniţiei un accent major este plasat pe dimensiunea socială a învăţării, incluzând practici participative care vin în sprijinul cunoaşterii şi înţelegerii.Ca urmare, practicile evaluării ar trebui să depăşească focalizarea pe deprinderi şi biţi discreţi de cunoştinţe şi să vizeze aspecte mai complexe legate de achiziţiile elevilor.

Ceea ce indivizii ştiu, cum ştiu şi cum sunt capabili să-şi folosească cunoştinţele pentru a răspunde la întrebări, a rezolva o problemă şi a se angaja în învăţare adiţională, este aspectul cheie care determină participarea în societatea actuală. Ca urmare, evaluarea ar trebui să fie centrată pe strategiile specifice pe care elevii le folosesc în rezolvarea problemelor, identificându-se acelea care provoacă o dezvoltare continuă a eficienţei şi sunt ancorate la un anumit domeniu particular de cunoştinţe şi deprinderi.
Achiziţiile, în majoritate, sunt acumulate prin interacţiune şi discurs; în cadrul clasei înţelegerea se produce prin întrebări şi răspunsuri. Ca urmare, evaluarea ar trebui să evidenţieze cât de bine se angajează elevii în practicile comunicative şi cât de bine folosesc instrumentele de comunicare corespunzătoare domeniului. 

O astfel de evaluare, formativă, este susţinută de coerenţa demersului de învăţare, adică de coerenţa demersului elevului şi este evident orientată către procesele care generează produsele vizibile ale învăţării.

Evaluarea formativă întreţine un raport interactiv cu formarea, permiţând profesorului să garanteze că modelele de formare propuse sunt adaptate caracteristicilor elevilor, şi anume, diferenţelor individuale în învăţare şi aprofundare. Această formă de reglare este necesar să intervină în decursul actului de formare, înainte de certificare sau orientarea ulterioară. Evaluarea formativă însoţeşte învăţarea şi permite ajustări consecutive în funcţie de feedback-ul obţinut. Departe de a fi o simplă constatare a unei cantităţi de reuşită sau eşec, nu se limitează doar la înregistrarea rezultatelor, mergând până la aflarea „de-ce”-urilor rezultatelor. Pune accent pe aspectele calitative şi nu pe cele cantitative şi permite corectarea traiectoriilor.

În afara tehnicilor tradiţionale de evaluare: înregistrări ale discuţiilor din clasă, înregistrări ale acţiunilor elevilor, teste scrise, teste de evaluare prin activităţi practice, tema pentru acasă, se recomandă şi folosirea altor mijloace alternative: proiectul şi portofoliul.  

Proiectul este o activitate complexă care presupune: investigarea problemei, realizarea proiectului propriu-zis şi prezentarea acestuia, evidenţiind capacitatea de a lucra în cooperare, de a realiza activităţi independent, de a comunica, de a împărtăşi celorlalţi propriile păreri şi concluzii, de a lua decizii.

Rolul profesorului este esenţial în ceea ce priveşte organizarea activităţii, consilierea şi monitorizarea discretă a elevilor, prin supervizarea obiectivelor proiectului  stabilite de aceştia, prin informarea acestora cu privire la surse de documentare sau proceduri ce pot fi folosite, totuşi intervenţia acestuia rămânând minimă. Este important ca profesorul să evite situaţia de eşec, fiecare elev putând fi evidenţiat la un moment dat.

În ceea ce priveşte evaluarea prin intermediul proiectului, aceasta se poate realiza pentru tehnica de lucru folosită, pentru modul de prezentare şi/sau produsul realizat. Cele patru dimensiuni utilizate în evaluare sunt:

1. operarea cu fapte, concepte, deprinderi dobândite prin învăţare;

2. calitatea produsului – creativitatea, imaginaţia, tehnica estetică, execuţia, realizarea;

3. reflecţia – capacitatea de a se distanţa de propria lucrare având permanent în vedere propriile obiective, de a evalua progresul făcut şi de a face modificările necesare;

4. comunicarea – atât pe perioada realizării cât şi a prezentării acestuia.

Proiectele angajează elevii într-o autentică învăţare pe o perioadă semnificativă de timp, determinându-i să reflecteze la propria acţiune, să ia decizii, să-şi dezvolte relaţii interpersonale, să utilizeze limbile moderne în contexte autentice, să se  mobilizeze şi constituie un cadru propice pentru demonstrarea înţelegerii şi competenţelor dobândite. 

